
Chișinău – 2023
· 
GENERALITĂȚI

Concursul național de creație literară „Orașul meu” este organizat în conformitate cu planul de activitate al proiectului științific 20.80009.0807.19 „Cultura promovării imaginii oraşelor din Republica Moldova prin intermediul artei şi mitopoeticii” (director de proiect Aliona Grati, doctor habilitat în filologie, profesor universitar), din cadrul Centrului de Cercetări Filologice „Eugen Coșeriu” de la Facultatea de Litere a Universității de Stat a Moldovei. Concursul este organizat în parteneriat cu Muzeul de Istorie a Orașului Chișinău și Consiliu Național al Muzeelor din Moldova (ICOM).
Scopul acestui proiect constă în stimularea activității de creație literară, dezvoltarea abilităților lingvistice de exprimare, încurajarea tinerelor talente în domeniul creației literare, promovarea valorilor culturale prin intermediul instituțiilor de învățământ și de cultură.
Concursul este adresat tinerilor pasionați de literatură și cultură, elevilor din învățământul de bază/obligatoriu (gimnazii, licee) și profesional tehnic (colegii, școli profesionale, centre de excelență) și se desfășoară anual, în perioada 18 mai – 1 iulie, în format on-line.
· OBIECTIVE
Obiectivele concursului național de creație literară „Orașul meu” vizează:
· încurajarea activității de creație literară a elevilor și descoperirea talentelor literare;

· motivarea cunoașterii valorilor literare și culturale naționale;
· cultivarea facultăților lingvistice ale tinerilor și contribuirea la formarea entității culturale a acestora;

· cunoașterea și evaluarea, la nivel național, a potențialului de creativitate literară al elevilor;
· încurajarea schimbului de experiență între elevi și cadre didactico-științifice pe filiera limbii și literaturii române;
· facilitarea accesului la studii superioare a tinerilor talentați, finaliști ai concursului vizat.
· Mod de organizare
Secțiuni și categorii:

Concursul de creație literară se desfășoară în două secțiuni literare:

a) Proză

b) Poezie

Concursul se adresează elevilor gimnaziilor, liceelor, colegiilor, școlilor profesionale și centrelor de excelență, fiind structurat corespunzător categoriilor de vârstă:

I) 13-14 ani 
II) 15-16 ani
III) 17-19 ani
Condiții de participare:

Competitorii vor putea participa la concurs cu următoarele tipuri de creație proprie:

a) Pentru secțiunea Proză scurtă: o schiță, o povestire sau un eseu de 2-5 pagini.
b) Pentru secțiunea Poezie: minimum o poezie.
Participanții vor aborda în creațiile lor tema concursului: „Orașul meu”. Fiecare participant este liber să scrie despre orașul Chișinău sau oricare alt oraș din Republica Moldova, punându-i în valorare specificul cultural și arhitectural, parcursul istoric, simbolurile reprezentative, personalitățile remarcabile, creațiile pot ilustra și alte tipuri de reflecții care ar reprezenta imaginea orașului respectiv.
Materialele vor fi redactate în limba română, vor conține diacritice și vor fi editate în Word, Times New Roman, mărimea caracterelor –12, spațiul între rânduri – 1,5. Documentul trimis va conține: prima pagină – Formularul de înregistrare (Anexa 1), următoarele pagini – creația propriu-zisă. 
· DEsfășurarea concursului
Concursul se va desfășura în perioada 18 mai – 1 iulie 2023, conform următoarelor etape:
1.  Înscrierea în concurs

Înregistrarea la concurs se va face până la data de 18 iunie 2023, prin expedierea pe email-ul organizatorilor a lucrării literare, scrisă de competitor, însoțită de un formular de înregistrare, cu informații privitor la numele și prenumele, vârsta, instituția de învățământ a competitorului și secțiunea de participare la concurs.
Textul și formularul de înregistrare al competitorului vor fi expediate în format electronic, la adresa de e-mail: culturapromovarii@gmail.com. 
Modelul formularului de înregistrare la concurs se anexează la regulament.

Nu se încasează taxă de participare la concurs!
2. Jurizare 
Textele/poeziile expediate de competitori vor fi citite, analizate și apreciate de către membrii Juriului în perioada 19 iunie – 25 iunie 2023. Juriul este reprezentat de 5 specialiști cu experiență în domeniile: didactica Limbii și literaturii române, teoria și critica literară, studiul artelor și culturologie.

Vor fi apreciate lucrările literare care dau dovadă de inventivitate, originalitate, autenticitate, acuratețe gramaticală, sensibilitate artistică și nivel stilistic. Se va acorda o atenție deosebită modului și gradului de integrare și abordare a temei anunțate: „Orașul meu”.
Juriul va desemna lucrările nominalizate, ale căror autori vor fi admiși la semifinală. Dintre acestea vor fi selectate, respectiv, șase lucrări finaliste: a câte 3 lucrări per secțiune, calificate, corespunzător, cu locurile I, II și III.
Textele care nu corespund cerințelor regulamentului, sunt plagiate sau atestă multiple greșeli gramaticale, cuvinte/expresii vulgare sau conotații indecente, vor fi excluse din concurs.

Toate celelalte lucrări, nominalizate în semifinală și nepremiate, vor fi considerate a fi finalizat concursul la egalitate.
Nu se admit contestări ale rezultatelor jurizării!
Rezultatele jurizării vor fi anunțate prin e-mail și afișate public pe site-ul Universității de Stat din Moldova (http://usm.md/), dar și pe pagina oficială a proiectului „Cultura promovării imaginii oraşelor din Republica Moldova prin in​termediul artei şi mitopoeticii” pe data de 1 iulie 2023.
3. Premiere
Vor fi făcute, în mod deliberat, aprecieri ale lucrărilor competitorilor (cu premii speciale) de către partenerii, sponsorii proiectului, precum și din partea instituțiilor, organizațiilor cu profil de activitate în domeniu, instituțiilor de învățământ/culturale/de cercetare științifică, editurilor etc., ai căror reprezentanți vor face parte din Juriul de nominalizare.

Așadar, finaliștii concursului, apreciați cu locurile I, II și III, vor beneficia de diplome de grad,  cadouri (cărți) și de o Excursie la Muzeului de Istorie a orașului Chișinău.
Lucrările apreciate cu premii speciale vor fi mediatizate și publicate în ediții literare.
Data și locul desfășurării festivității de decernare a premiilor și diplomelor de grad/de participare vor fi anunțate competitorilor în prealabil, prin e-mail.
Coordonator de proiect:

Dementieva Diana, doctor în filologie, cercetător științific. 
e-mail: culturapromovarii@gmail.com 
tel: +373 (60) 581 866
Anexa 1
FORMULAR DE ÎNregistrare
al competitorului la concursul național de creație literară
„Orașul meu”
Ediția a IV-a, 2023
	Numele, prenumele competitorului
	

	Data, luna, anul nașterii, clasa  
	

	Instituția de învățământ  
	

	Localitatea
	

	Cadrul didactic/îndrumătorul   
	

	Secțiunea de participare 

(Proză sau Poezie)
	

	Genul lucrării 
(pentru secțiunea Proză: eseu, schiță, povestire etc.)
	

	Titlul lucrării
	

	E-mail
	

	Număr de telefon

